als_Latn dik_Latn sag_Latn
Ky është momenti kur një person i dyshuar për vrasjen e ish – të dashurës së tij, është fiksuar nga kamerat e sigurisë teksa e tërheq trupin e saj me valixhe. Pamjet e publikuara nga policia u shfaqën në gjykatën e Exeter, Britani, ku po zhvillohet gjyqi ndaj Konstadin Kostov.
Sipas akuzës, Kostov ishte “posesiv e xheloz”, për këtë arsye vrau ish – partneren e tij Gergana Prodanova, 38 – vjeç, përpara se ta fuste trupin e saj në një valixhe dhe ta transportonte nëpër qytet, për ta hedhur më pas pranë shinave të trenit.
Prodanova, nënë e tre fëmijëve, të cilët i kishte me të akuzuarin, u raportua e zhdukuar më 4 Gusht të vitit të shkuar. Ajo u gjet e vdekur 2 javë më vonë.
Kostov e mohon vrasjen e saj.
Megjithatë, për prokurorin Tom Norris, personi që shfaqet në video është Kostov.
Akuza tha se çifti kishte patur një lidhje 15 – vjeçare, tepër komplekse dhe të trazuar. Kostov kishte ushtruar dhunë fizike ndaj gruas në shumë raste.
“Ai ishte xheloz dhe posesiv dhe humbiste kontrollonin sidomos kur pinte. Ajo kishte ngrecur me të për shumë vite me radhë, derisa me vështirësi arriti që të shkëputej prej tij”, tha prokurori.
Prodanova mësohet se ishte shpërngulur në Angli, duke lënë në Bullgari Kostov dhe fëmijët e tyre dhe pak kohë më vonë u njoh me dikë tjetër.
Por në Prill të 2016 -ës në Angli erdhi edhe Kostov, i cili shkoi të jetonte në një apartament të vogël me gruan.
Sipas akuzës, xhelozia për lidhjen e re të 38 – vjeçares ishte dhe shkaku i vrasjes./tvklan.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn